stanford-oval/wikipedia huggingface dataset:
מוטי לוי
ביוגרפיה

ב-1988 חודשים ספורים לאחר שחרורו מצה"ל התגייס למשטרת ישראל ושירת כחוקר במרחב יפתח של מחוז תל אביב. ב-2007 התמנה למפקד תחנת המשטרה לב תל אביב במרחב ירקון. במשך שירותו שימש קצין אגף חקירות ומודיעין במחוז ירושלים וב-2014 מונה לסגן מפקד מרחב ציון במחוז. ב-2016 מונה למפקד היחידה הארצית למאבק בפשיעה הכלכלית (יאל"כ), במסגרת תפקידו הוביל את תיקי החקירה נגד שר הרווחה חיים כץ ובכירי התעשייה האווירית, תיק הצוללות וחקירות נוספות.
בדצמבר 2017 מונה לסגן מפקד אגף החקירות והמודיעין, תחת הניצב גדי סיסו. בפברואר 2020 הועלה לדרגת ניצב ובמאי אותה שנה מונה למפקד יחידת להב 433.
ב-5 בפברואר 2024 ביקש להתפטר מתפקידו ולפרוש מהמשטרה לאחר 36 שנות שירות. הוא סיים את תפקידו במאי 2024.
חיים אישיים והשכלה

לוי נשוי ואב לשלושה, מתגורר בנס ציונה, בעל תואר ראשון במדעי הרוח ותואר שני במשפטים.
הערות שוליים

1 2  עמי רוחקס דומבה, מפקד חדש ל-433 | Israel Defense, באתר www.israeldefense.co.il, ‏3 במאי 2020
↑  מפקד חדש ללהב 433 - ניצב מוטי לוי - חדשות בארץ, באתר ערוץ 7 חדשות, פוליטיקה, תרבות, יהדות ועוד
1 2  סבב מינויים: ניצב יגאל בן שלום נבחר לראש אגף החקירות במשטרה, באתר ynet, 3 בפברואר 2020
↑  חילופי פיקוד ביחידת להב 433 של אגף החקירות והמודיעין, באתר GOV.IL
↑  אבי אשכנזי‏, אימת הפוליטיקאים או החוקר מס' 1: המרוץ למפקד להב 433 החל, באתר וואלה, 24 בינואר 2018
↑  איציק סבן, סבב מינויים במשטרה: ניצב יגאל בן שלום יהיה ראש אגף חקירות ומודיעין, באתר www.israelhayom.co.il, ‏3 בפברואר 2020
↑  אלון חכמון, ‏ראש להב 433, ניצב מוטי לוי, הודיע למפכ"ל על בקשתו לפרוש מהמשטרה, באתר מעריב אונליין, 5 בפברואר 2024
↑   יהושע בריינר, ראש להב 433 הודיע על כוונתו לפרוש מהמשטרה, באתר הארץ, 5 בפברואר 2024
| להב 433 |
| --- | --- | --- |
| מפקדי להב 433 | יואב סגלוביץ (ינואר 2008 - ינואר 2009) • יורם הלוי (ינואר-אוקטובר 2009) • דודו מנצור (אפריל 2010 - יולי 2012) • מני יצחקי (יולי 2012 - ספטמבר 2013) • מנשה ארביב (ספטמבר 2013 - פברואר 2014) • רוני ריטמן (אוגוסט 2014 - מאי 2018) • יגאל בן שלום (מרץ 2018 - מאי 2020) • מוטי לוי (מאי 2020 ואילך) |  |
| יחידות בלהב 433 | אתג"ר • יאחב"ל • היחידה הארצית לחקירות הונאה • היחידה הארצית למאבק בפשיעה הכלכלית • היחידה הארצית לחקירת סוהרים • יחידת הגדעונים • יחידת הסייבר הארצית • יחידת פלס |  |
מאצ'יי לאמפה

| --- | --- |

לאמפה בשנת 2016
 לידה:  5 בפברואר 1985 (בן 39) לודז' שבפולין
 עמדה:  פאוור פורוורד, סנטר
 גובה:  2.11 מטרים
 מספר:  30 
 דראפט:  בחירה מספר 30, 2003 ניו יורק ניקס
 קבוצות כשחקן
 2001–2003   2003–2004   2004–2005   2005–2006   2006   2006   2006–2009   2009–2010   2010–2011   2011–2013 2013–2015  2015–2016 2016–2017   2017–2018   2018–:  ריאל מדריד   ניו יורק ניקס   פיניקס סאנס   ניו אורלינס הורנטס   יוסטון רוקטס   דינמו סנקט פטרבורג   חימקי מוסקבה   מכבי תל אביב   אוניקס קאזאן   קאחה לבוראל ויטוריה   ברצלונה  בשיקטש   שנזן לאופרדס   צ'ינגדאו איגלס   ג'ילין נור'איסט טייגרס
 
מאצ'יי בולסלאב לאמפה (בפולנית: Maciej Bolesław Lampe; נולד ב-5 בפברואר 1985) הוא כדורסלן פולני המשחק בעמדת הפאוור פורוורד והסנטר בקבוצת ג'ילין נור'איסט טייגרס ובנבחרת פולין. גובהו 2.11 מטרים.
קריירה

לאמפה נולד בלודז', פולין וגדל בסטוקהולם, שוודיה. בגיל 14, נבחן בקבוצת הנוער של ריאל מדריד ולאחר שהרשים במחנה אימונים במדיה, הוחתם ל-7 שנים.
בעונת 2001/02, הוקפץ לאמפה לסגל הקבוצה הבוגרת של ריאל מדריד למספר משחקים ולאחר שלא התאקלם הושאל ליוניברסידאד קומפלוטנסה, מליגת המשנה הספרדית, במטרה לקבל דקות משחק. בסיום העונה, לאמפה נבחר לחמישיית העונה בליגת המשנה לאחר שקלע 10.5 נקודות והוריד כ-4 כדורים חוזרים בממוצע ל-24 משחקים. לאחר שנתיים בספרד, לאמפה החליט להירשם לדראפט ה-NBA של שנת 2003.
קריירה > קריירה ב-NBA

למרות התחזיות המוקדמות שלפיהן היה אמור להיבחר בסיבוב הראשון, לבסוף נבחר לאמפה על ידי הניו יורק ניקס במקום ה-30 בדראפט ה-NBA של שנת 2003. לאחר מכן, לאמפה השתתף במחנה קדם ה-NBA "הרי הרוקי" בחסות ריבוק, ונבחר לחמישיית המצטיינים במחנה זה לאחר שקלע 17.2 נקודות והוריד 7 כדורים חוזרים ב-32.4 דקות במדי הניקס. לאמפה הועבר לפיניקס סאנס בטרייד ב-5 בינואר 2004, לאחר שבעונתו היחידה עם הניקס מיעט לשחק. לאמפה הפך לשחקן הצעיר ביותר שמופיע במשחק עונה סדירה בהיסטוריית הסאנס.
למרות זאת, לאחר עונה אחת במדיה הועבר שוב בטרייד לניו אורלינס הורנטס. ב-13 בפברואר 2006, הוא הועבר בטרייד ליוסטון רוקטס תמורת הרכז, מוצ'י נוריס. לאמפה עזב את הקבוצה בתחילת חלון ההעברות של חג המולד בחיפוש אחר קבוצה אירופית.
לאמפה העמיד ממוצעי NBA של 3.4 נקודות, 2.2 כדורים חוזרים וכחצי אסיסט למשחק.
קריירה > קריירה אירופית

לאמפה חתם במדיה של דינמו סנקט פטרבורג מליגת העל הרוסית. אך חוזהו בקבוצה לא כובד בעקבות פשיטת הרגל של המועדון, בתחילתה של עונת 2006/07. לכן, לאמפה עבר למדי חימקי מוסקבה. בפברואר 2008, זכה בתואר הראשון שלו בקבוצה, לאחר שעזר לקבוצתו לנצח את צסק"א מוסקבה בגביע הרוסי, ונבחר לשחקן המצטיין במשחק הגמר. לאחר הופעה זו בגמר, נחל לאמפה ביחד עם קבוצתו כישלון במשחקי הפלייאוף ברוסיה, והפסידו בחצי הגמר. למרות זאת, לאמפה האריך את חוזהו בקבוצה בשלוש שנים נוספות.
לאחר שנתיים במועדון הרוסי, נאלץ לאמפה יחד עם שחקנים זרים נוספים לעזוב את חימקי בעקבות משבר כלכלי אליו נקלע המועדון.
ב-2009 לאמפה סיכם אצל מכבי תל אביב לשנתיים בחוזה המוערך בכ-2.1 מיליון דולר, על אף שחימקי העמידה קשיים בהעברתו. בתום מספר חודשים מועט לאמפה שוחרר מהקבוצה וחתם באוניקס קאזאן, איתה זכה באליפות היורוקאפ (יול"ב) לשנת 2010/2011. לאחר שעזב את רוסיה, חתם ב-2011 חוזה לשנתיים בקבוצת קאחה לבורל ויטוריה הספרדית. באוגוסט 2013 חתם בברצלונה הספרדית, בה שיחק שנתיים עד שעבר לבשיקטש. אחרי עונה אחת בבשיקטש עבר לליגת ה-CBA הסינית, לקבוצה מהעיר שנזן. בנובמבר 2017 חתם בצ'ינגדאו איגלס הסינית. לאחר עונה עבר לג'ילין מאותה הליגה.
קריירה > קריירה בינלאומית

לאמפה שיחק בנבחרות הכדורסל הצעירות של פולין (עד 15, עד 17, עד 19 ועד 21), ובמדיהן זכה במספר תארים אישיים וקבוצתיים, ביניהן סגנות אליפות אירופה עד גיל 15. כיום הוא חבר בסגל נבחרת פולין הבוגרת, ושיחק בה באליפות אירופה בפולין.
הערות שוליים

↑  אופירה אסייג, ‏הסנטר מאצ'יי לאמפה סיכם לשנתיים במכבי ת"א, באתר ONE‏, 13 ביוני 2009
↑  שרון קביליו, ‏קשיים בהעברתו של מאצ'יי לאמפה למכבי תל-אביב, באתר ONE‏, 24 ביוני 2009
| --- | --- |
בקרת זהויות :  PLWABN: 9810583791605606  VIAF: 911149844989902960000   WorldCat (עם VIAF): 911149844989902960000
מאקרו-משפחה

מאקרו-משפחה, הקרוי גם בשמות משפחת-על או פילום (באנגלית: Phylum, Superfamily, Macrofamily) הוא רעיון בבלשנות היסטורית, שלפיו ניתן ליצור מכמה משפחות של שפות קבוצה אחת, כדי לערוך השוואה בין מילותיהן, וכך לשחזר מוצא משותף אפשרי השייך להן. דוגמה למאקרו-משפחה של שפות היא משפחת העל של השפות הנוסטרטיות, שכוללת בתוכה את השפות הדראווידיות, השפות האוראליות, השפות אפרו-האסיאתיות והשפות ההודו-אירופיות.
הערות שוליים

↑  אהרן דולגופולסקי, מאמריו המדעיים של אהרון דולגופולסקי ברוח פופולרית, האוניברסיטה העברית, עמ' 34
לייק (מחוז, אורגון)

| --- | --- |

בית המשפט של מחוז לייק בלייקוויו
 מדינה:  ארצות הברית ארצות הברית
 מדינה:  אורגון אורגון
 בירת המחוז:  לייקוויו (אנ')
 העיר הגדולה:  לייקוויו (אנ')
 תאריך ייסוד:  24 באוקטובר 1874
 על שם:  אגם 
 שטח:  21,650 קמ"ר
  ‑ שטח ואחוז מים:  570 קמ"ר 2.6%
  ‑ הנקודה הגבוהה:  2,574
  ‑ הנקודה הנמוכה:  1,259
 אוכלוסייה:  ‏
  ‑ במחוז:  8,160 (2010)
  ‑ צפיפות:  0.4 נפש לקמ"ר (2010)
 קואורדינטות:  42°47′N 120°23′W﻿ / ﻿42.79°N 120.39°W﻿ / 42.79; -120.39 
 אזור זמן:  UTC -8
 אתר האינטרנט של המחוז
  מפת מיקום  מפה מפורטת   מחוז לייק בין מחוזות אורגון    מיקום אורגון במפת ארצות הברית tabBackground:;tabBorder:#aaa;defaultTab:0;
 
מחוז לייק (באנגלית: Lake County, מילולית "מחוז האגם") הוא מחוז בדרום החלק המרכזי של מדינת אורגון בארצות הברית. נכון למפקד האוכלוסין של 2020 היה גודל האוכלוסייה במחוז 8,160 נפשות. מושב המחוז שוכן בעיירה לייקוויו (אנ'). המחוז קרוי על שם האגמים הרבים שנמצאים בתחומיו, כולל אגם אברט (אנ'), אגם סאמר (אנ'), אגם הארט (אנ') ואגם גוס (אנ').
מחוז לייק נמצא באזור המדבר הגבוה המכונה האאוטבק של אורגון (Oregon Outback), בקצה הצפון-מערבי של האגן הגדול. המחוז מחולק בדרך כלל בין הקהילות סביב לייקוויו ופייזלי (אנ') מדרום והקהילות סביב כריסמס ואלי (אנ'), פורט רוק (אנ') וסילבר לייק (אנ') מצפון.
כלכלת המחוז מושתת ברובה על חקלאות וניהול וניצול של משאבי טבע. המחוז הוא משכן לחוות בקר גדולות רבות, חוות חציר ושטחי יערות (ציבוריים ופרטיים), כמו גם כמה עיירות ספר וחוות מתחילת המאה ה-20. אף על פי שעץ היה פעם המנוע הכלכלי העיקרי במחוז לייק, כיום נותר רק מפעל אחד, בלייקוויו.
היסטוריה > התקופה הפרה-קולומביאנית

קופרוליטים מלפני תרבות קלוביס שנמצאו במערות פייזלי (אנ') בצפון מחוז לייק בשנת 2007, תוארכו ל-14,300 שנים קלנדריות לפני ימינו. DNA המופק משאריות אנושיות אלו נושא סמנים גנטיים מסוימים שנמצאו רק באוכלוסיות אינדיאניות. הארכאולוג האמריקני לותר קרסמן (אנ') מצא חפצים פרהיסטוריים במערת פורט רוק (אנ') בצפון מחוז לייק בשנת 1938, כולל סלים, כלי אבן, ומטמון של סנדלים ארוגים מקליפת לענה משוננת (Artemisia tridentata) אשר תוארכו לפני יותר מ-10,000 שנה.
היסטוריה > התקופה המודרנית

סוחרים, חוקרים ומשלחות צבאיות באירופה הגיעו לאזור בתחילת המאה ה-19. פיטר אוגדן הוביל את הציידים של חברת מפרץ הדסון לאגם גוס בשנת 1827. ב-1832 שהו הציידים של חברת מפרץ הדסון בהנהגתו של ג'ון וורק (John Work) בעמק אגם גוס והיומנים שלהם הזכירו את המעיינות החמים של האנטר (אנ'). משלחת וורק ביקרה באגמי וורנר (אנ') ובאגם אברט וחנתה ליד נחל קרוקד קריק (Crooked Creek) באזור צ'נדלר פארק (אנ') של ימינו. שם תיעדו שאכלו פירות של שזיף בר קליפורני (אנ'), שעדיין גדל באזור. הם גם דיווחו שהותקפו על ידי אינדיאנים. בשנת 1838 הכין המהנדס האמריקני קולונל ג'ון אברט (אנ') מפה הכוללת את אגמי וורנר ותוואי טבע אחרים, תוך שימוש במידע מציידי חברת מפרץ הדסון. בשנת 1843 הוביל ג'ון פרימונט משלחת שנתנה שם (שהוחלף) ל"אגם כריסמס" (אגם הארט).
במחוז לייק התגוררו בעבר אוכלוסיות משמעותיות של רועי צאן בסקים ואירים. מחלוקות על זכויות מרעה (אנ'), שהוחרפו בעקבות כניסת חקלאות גידול החיטה לאזור, הובילו לפרוץ מלחמות מרעה בין מגדלי בקר ורועי צאן. לפחות כנופיה אחת של בוקרים רעולי פנים חמושים ברובים הרגה כבשים בחלק הצפוני של המחוז ובמחוז דשוטס בתחילת המאה ה-20, והם זכו לכינוי "היורים בכבשים" (sheepshooters). לפי פרויקט ההיסטוריה של אורגון (Oregon History Project) נקטלו במחוז לייק בלילה אחד באפריל 1904 2,300 כבשים.
מחוז לייק גדל עם הגעתם של חקלאים, אבל האקלים הצחיח למחצה היקשה עליהם.
מחוז לייק נוצר מחלקים ממחוזות ג'קסון וואסקו ב-24 באוקטובר 1874 על ידי בית המחוקקים של המדינה. הוא כלל אז את קלאמת הנוכחי ואת כל מחוז לייק הנוכחי מלבד עמק וורנר (Warner Valley). ב-1882 נקרע השטח המערבי ממחוז לייק על מנת ליצור את מחוז קלאמת, וב-1885 נוסף אזור עמק וורנר שנלקח ממחוז גרנט. לינקוויל (Linkville), כיום קלאמת פולס, היה מושב המחוז הראשון.
מ. בולארד (M. Bullard) תרם 800 דונם שישמשו כאתר העיירה של לייקוויו. עד הבחירות של 1875, הוקמה העיר ובבחירות הועבר מושב המחוז ללייקוויו. בגלל קשרי תחבורה לקויים עם שאר חלקי אורגון, האוריינטציה הכלכלית המוקדמת של מחוז לייק הייתה לכיוון קליפורניה: גם הסן פרנסיסקו כרוניקל וגם הסן פרנסיסקו אקזמינר (אנ') הגיעו ללייקוויו מדי יום, לעיתים קרובות לפני האורגוניאן (אנ'). במהלך שנות ה-40 וה-50 של המאה ה-19 המחוז היה חלק מנתיב הבלדרים הצבאיים בין דה דאלס (אנ') על נהר הקולומביה לבין המחנה הצבאי, "הפרסידיו", בסן פרנסיסקו.
מסילת רכבת אל המחוז נסללה בשנות ה-90 של המאה ה-19. שלוחת רכבת זו, קו הרכבת נבאדה–קליפורניה–אורגון (אנ') שחיברה בין לייקוויו לרינו בנבדה, הדגישה את הבידוד של המחוז משאר חלקי אורגון. שריפה הרסנית בשנת 1900 הרסה חלק גדול מלייקוויו, כולל 64 בניינים.
במהלך קיץ 2012, שתי שריפות הבעירו אזורים נרחבים במחוז לייק. שתי השריפות היו תוצאה של פגיעות ברק. ב"שריפת לבה" (Lava Fire) נשרפו מעל 87 קילומטרים רבועים של שטחים ציבוריים ובתה בתוך ומסביב לשכבות הלבה מצפון לפורט רוק. ב"שריפת בארי פוינט" (Barry Point Fire) נשרפו 376.26 קילומטרים רבועים של אדמות יער ציבוריות ופרטיות לאורך גבול קליפורניה.
גאוגרפיה

שטח המחוז, על פי לשכת מפקד האוכלוסין של ארצות הברית, הוא 21,650 קילומטרים רבועים, מתוכם 21,080 קילומטרים רבועים הם יבשה ו-570 קילומטרים רבועים (2.6%) הם מים. זהו המחוז השלישי בגודלו באורגון.
גובהו של מחוז לייק נע בין 1,259 לבין 2,574 מטרים. הנקודה הגבוהה ביותר במחוז לייק היא הר קריין (אנ'). ההר שוכן במרחק של כ-10 קילומטרים מצפון לגבול עם קליפורניה. למחוז לייק יש עוד שש פסגות בגובה של מעל 8,000 רגל (2,400 מטרים), כולן ממוקמות בחצי הדרומי של המחוז. הר האגר (אנ'), בגובה 2,191 מטרים, הוא הפסגה הגבוהה ביותר בחלק הצפוני של המחוז.
האזור כולל אגמים אלקליים (אנ'), בתה של המדבר הגבוה ויערות של ערער מערבי (Juniperus occidentalis), אורן הזפת ואורן מפותל בגבעות ובהרים. יש במחוז גם כמה תוואי נוף גאולוגיים יוצאי דופן ואזורים טובים לאיסוף סוגי סלעים ומינרלים ולסיורים גאולוגיים.
אזור הטבע חקר היער האבוד (אנ') הוא שריד יער קדום מוגן הקשור באופן הדוק לדיונות החול של עמק כריסמס (אנ') בצפון-מזרח מחוז לייק. המונומנט הלאומי פוסיל ביוט (אנ') הוא אזור סמוך בו זוהו מאובנים רבים של בעלי חיים פרהיסטוריים. גלאס ביוטס (אנ') ("גבעות הזכוכית") הוא מתחם געשי שבו יש שפע אובסידיאן בפינה הצפון-מזרחית הקיצונית של המחוז. קרק אין דה גראונד (אנ') ("סדק באדמה") הוא בקע ארוך עם קרח בקרקעיתו כל השנה השוכן מצפון-מזרח לעמק כריסמס (אנ'). ביג הול (אנ') ("חור גדול"), הול-אין-דה-גראונד (אנ') ("חור באדמה") ופורט רוק (אנ') ("מצודת הסלע") הם לועות מאר עתיקים בחלק הצפון-מערבי של המחוז.
גאוגרפיה > מחוזות שכנים

מחוז דשוטס (צפון)
מחוז הארני (מזרח)
מחוז ואשו בנבדה (דרום)
מחוז מודק בקליפורניה (דרום)
מחוז קלאמת (מערב)
גאוגרפיה > אגני ניקוז

שנים עשר אגני הניקוז הבאים שייכים במלואם או בחלקם למחוז לייק:
אגן ביוור-סאות' פורק (Beaver-South Fork watershed)
אגן אגם גוס (אנ')
אגן גואנו (Guano watershed)
אגן אגם אברט (אנ')
אגן ליטל דשוטס (אנ')
אגן הנהר לוסט
קרוקד, סאות' פורק (אנ')
אגן סילבר (Silver watershed)
ספראג
אגן אגם סאמר (אנ')
אגן אגמי וורנר (אנ')
ויליאמסון
גאוגרפיה > אגמים ומאגרי מים

אגמים או מאגרי מים בעלי שם השוכנים במלואם או בחלקם במחוז לייק כוללים את:
אגם אברט (אנ')
אגם אלקלי (אנ')
מאגר דאנקן (Duncan Reservoir)
מאגר תומפסון (Thompson Reservoir)
מאגר אנה (Ana Reservoir)
אגמי וורנר (אנ')
אגם דדהורס (Deadhorse Lake)
אגם דוג (Dog Lake)
מאגר דרוס (Drews Reservoir)
אגם גוס (אנ')
אגם הארט (אנ')
אגם הרט (Heart Lake)
אגם סילבר (אנ')
אגם סאמר (אנ')
גאוגרפיה > אזורים מוגנים

היער הלאומי דשוטס (חלקית)
היער הלאומי פרימונט (חלקית)
מקלט האנטילופות הלאומי של הר הארט (אנ')
מקלט חיות הבר הלאומי שלדון (אנ') (חלקית)
דמוגרפיה > מפקד האוכלוסין של 2010

נכון למפקד האוכלוסין של 2010, התגוררו במחוז 7,895 נפשות, ב-3,378 משקי בית ו-2,148 משפחות. צפיפות האוכלוסין הייתה 0.39 תושבים לכל קילומטר רבוע. היו 4,439 יחידות דיור בצפיפות ממוצעת של 0.19 לקילומטר רבוע. ההרכב הגזעי של המחוז היה 90.3% לבנים, 2.1% אינדיאנים אמריקאים, 0.7% אסייתים, 0.5% שחורים או אפרו-אמריקאים, 0.1% מאיי האוקיינוס השקט, 3.1% מגזעים אחרים ו-3.3% משני גזעים או יותר. אלה ממוצא היספני או לטיני היוו 6.9% מהאוכלוסייה. מבחינת מוצא, 27.9% היו גרמנים, 19.3% היו אירים, 19.2% אנגלים ו-5.1% אמריקאים.
מתוך 3,378 משקי הבית, ל-24.5% היו ילדים מתחת לגיל 18 שגרים איתם, 52.1% היו זוגות נשואים שחיים יחד, ל-7.4% הייתה בעלת בית אישה ללא בעל נוכח, 36.4% לא היו משפחות ו-31.3% מכלל משקי הבית היו בודדים. גודל משק הבית הממוצע היה 2.20 וגודל המשפחה הממוצע היה 2.73. הגיל החציוני היה 47.4 שנים.
ההכנסה החציונית למשק בית במחוז הייתה 41,105 דולר, וההכנסה החציונית למשפחה הייתה 47,188 דולר. לגברים הייתה הכנסה חציונית של 39,435 דולר לעומת 26,000 דולר לנשים. ההכנסה לנפש במחוז הייתה 22,586 דולר. כ-13.1% מהמשפחות ו-17.5% מהאוכלוסייה היו מתחת לקו העוני, כולל 27.4% מאלו מתחת לגיל 18 ו-5.8% מבני 65 ומעלה.
פוליטיקה

אף על פי שמחוז לייק ממוקם במרכז אורגון, מבחינה פוליטית הוא עולה בקנה אחד עם הצד המזרחי של המדינה. רוב המצביעים הרשומים שהם חלק ממפלגה פוליטית במחוז לייק, כמו גם רוב המחוזות במזרח אורגון, הם חברים במפלגה הרפובליקנית. בבחירות לנשיאות ארצות הברית ב-2008 הצביעו 71.53% מהמצביעים במחוז לייק לג'ון מקיין הרפובליקני, בעוד ש-25.95% הצביעו למועמד הדמוקרטי ברק אובמה ו-1.53% מהמצביעים הצביעו למועמד של מפלגה שלישית או כתבו שם של מועמד בלתי רשמי על פתק ההצבעה. מספרים אלה מראים שינוי קטן לעבר המועמד הדמוקרטי בהשוואה לבחירות לנשיאות ארצות הברית ב-2004, שבהן 77.8% ממצביעי מחוז לייק הצביעו לג'ורג' ווקר בוש בעוד 20.5% הצביעו לג'ון קרי, ו-1.7% מהמצביעים הצביעו עבור מועמד צד שלישי או כתבו שם של מועמד בלתי רשמי על פתק ההצבעה. בבחירות לנשיאות ארצות הברית ב-2020 הצביעו 79.9% לדונלד טראמפ, 18.2% לג'ו ביידן ו-1.9% לאחרים.
כלכלה

הכלכלה במחוז לייק נשענת על מנסרות עצים, חקלאות, מיצוי משאבי טבע, שירותי בריאות, בית סוהר וממשלה. האזור גם מנסה לקדם את עצמו באמצעות פעילויות הנופש הרבות והסיורים בטבע.
מחוז לייק כולל חוות בקר רבות. ההשקיה אפשרה גם חקלאות מסוימת המבוססת על גידול בעלי חיים וגידול חציר ודגנים למרות כמות המשקעים הנמוכה ועונת הגידול הקצרה.
עץ למנסרות ולמוצרי עץ נלקח מהיער הלאומי פרימונט, מנכסים של לשכת ניהול הקרקעות של ארצות הברית ומיערות על חלקות קרקע פרטיות. חברות קולינס (The Collins Companies) מפעילות את המפעל האחרון שנותר באזור, מנסרת לייקוויו (Lakeview sawmill), והיא גם בעלת קרקעות גדולה באזור. למעלה מ-78% מהקרקע במחוז לייק נמצאים בבעלות ומנוהלת על ידי הממשל הפדרלי וממשל המדינה.
אזור לייקוויו של מחוז לייק כולל גם מכרה פרליט ופעם כלל כריית אורניום, כאשר העיבוד לעוגה צהובה הושלם במפעל של Lakeview Mining Company. לאחר הסגירה היה צורך לשקם את המכרות והמפעל. היו גם ניסיונות לחפש נפט ונחפרו כמה בארות, אך ללא הצלחה.
קו רכבת שולח מוצרי עץ ופרליט למרכז הרכבות של ברלינגטון נורת'רן (Burlington Northern) באלטוראס (Alturas) בקליפורניה. פעם הרכבת הייתה קו הרכבת היחיד בבעלות המחוז במדינה.
המשרות הממשלתיות של ניהול היער הלאומי ובמטה האזורי של לשכת ניהול הקרקעות של ארצות הברית מבטיחות לעובדים שכר גבוה במשק שאחרת היה צריך להסתמך על עבודות עונתיות בחקלאות, תיירות ועץ. לשכת ניהול הקרקעות היא בעלת קרקע של 49% מהקרקעות בתוך המחוז.
תיירות היא תעשייה צומחת בגלל האטרקציות הרבות של המחוז, הכוללות את מקלט האנטילופות הלאומי של הר הארט (אנ'), המעיינות החמים של האנטר (אנ'), אגם גוס, קניון וורנר, גלישה אווירית ואזורים לחיפוש סוגי מינרלים וסלעים.
מחוז לייק הוא משכן לבית החולים לייקוויו ומתקני בריאות אזוריים אחרים. זהו גם המיקום של מתקן הכליאה וורנר קריק (Warner Creek Correctional Facility) שנפתח בשנת 2005, והוא בית כלא עם שמירה מינימלית המכיל 400 מיטות. בית הסוהר מעסיק בממוצע 110 אנשי מקצוע בתחום הכליאה והוא ממוקם על שטח של 370 דונם. המתקן עצמו תופס פחות מ-61 דונם ומנצל כ-11 דונם של שטחי בנייה הכוללים שטחים לדיור לאסירים, תוכניות עבודה וחינוך, שירותי בריאות, שירותי מזון, שירותי דת, מפעל פיזי, מחסנים ומחסנים, אחזקת רכב, מתקן כביסה, פעילויות פנאי, אדמיניסטרציה ועוד פונקציות שונות. מאפיין ייחודי של הכלא הוא השימוש שלו במקורות גאותרמיים טבעיים עמוק בתוך כדור הארץ. המים המחוממים גאותרמית נשאבים דרך באר ומוכנסים ליחידת חילופי חום, שם החום מועבר למערכת לולאות המים של הכלא. לאחר שהחום הועבר והמים התקררו, המים מוזרקים בחזרה לאדמה. שני אסירים נמלטו לזמן קצר ב-2008.
תרבות ואומנות

משרדי העיתון "לייק קאונטי אקסמינר" (Lake County Examiner, "הבוחן של מחוז לייק") שוכנים בלייקוויו והעיתון מפרסם ברציפות מאז סוף המאה ה-19.
תרבות ואומנות > מוזיאונים ואטרקציות

צפון מחוז לייק כולל אתרים גאולוגיים רבים, כולל פורט רוק (אנ'), לוע הר געש כבוי ועליו סימני גלים ממה שהיה פעם אגם בעידן הקרח, ומוזיאון פורט רוק הומסטד וילג' (Fort Rock Homestead Village Museum). זה גם אתר שבו נחשפו עצמות גמלים וחפצים של אינדיאנים. "הנעליים העתיקות ביותר בעולם" נמצאו כאן ב-1938, מה ששינה את תחום התאריכים שמדענים האמינו שבני אדם חיו במערב הרחוק מלפני 4,000 שנה.
מספר גילויים לאחר מכן של סנדלים ישנים עוד יותר בצפון האגן הגדול אישרו את חשיבות עבודתו של הארכאולוג האמריקני לותר קרסמן (אנ'). בשל ממצא זה, ובגין מחקרים אחרים שהפריכו תאוריות מתקופה זו על הטבע של הצפון-מערב הפרהיסטורי, נודע קרסמן כאבי הארכאולוגיה של אורגון. אטרקציות אחרות בצפון מחוז לייק כוללים את היער האבוד (Lost Forest), סדק באדמה (Crack-in-the-ground) וחור באדמה (Hole-in-the-ground).
אבני שמש של אורגון (אנ') נמצאות מצפון לפלאש (אנ'). אבן השמש של אורגון היא אבן החן של מדינת אורגון. גלאס ביוטס (אנ') ("גבעות הזכוכית") הם הרים מדבריים גבוהים בצפון-מזרח מחוז לייק הנקראים על שם המרבצים הגדולים של אובסידיאן שנמצאו על מדרונותיהם. זהו אזור איסוף מועדף עבור אספני מינרלים.
אזורי עניין נוספים כוללים את אגם אברט ואברט רים, אגם גוס, המעיינות החמים של האנטר והגייזר הקבוע שלו, מוזיאון הזיכרון של שמינק (Schminck Memorial Museum) מוזיאון מחוז לייק, מוזיאון הכינוס של מחוז לייק (Lake County Round-Up Museum), אזור הסקי של קניון וורנר, אזור הטבע הבראשיתי גירהרט (אנ'),מקלט חיות הבר הלאומי שלדון (אנ') המעיינות החמים של אגם הארט (Summer Lake Hot Springs), וחלקים מהיער הלאומי פרימונט (חלק מהיער הלאומי פרימונט-וינמה).
מקלט האנטילופות הלאומי של הר הארט כולל כבשים גדולי-קרניים, אנטילוקפרה אמריקנית, שכווי הלענה, עופות דורסים ועופות נודדים.
מבנה מולקולרי

המבנה המולקולרי של מולקולת המים
מבנה מולקולרי או גאומטריית המולקולה מתייחס לארגונם במרחב התלת-ממדי של האטומים המרכיבים מולקולה כלשהי. המבנה קובע מספר תכונות בחומר כגון: פעילות כימית, קוטביות, צבע החומר, מגנטיות, מצב הצבירה ואת פעילותו הביולוגית של החומר. מבנה מולקולרי נמנה עם קבוצת המבנים הכימיים, יחד עם קונפיגורציה אלקטרונית ומבנה גבישי.
קביעת המבנה המרחבי של מולקולות

את המבנה המרחבי של מולקולות אפשר לקבוע באמצעות שיטות ספקטרוסקופיות שונות ועקיפה. ספקטרוסקופיה של אינפרא אדום ושל גלי המיקרו כמו גם ספקטרוסקופיית ראמן, יכולות ללמדנו על המבנה המרחבי של המולקולות על-פי דפוס בליעת הקרינה שלהן, על ידי דרגות חופש רוטציוניות וויברציוניות. קריסטלוגרפיה בקרני רנטגן ועקיפת אלקטרונים ונייטרונים מסוגלות לחשוף את המבנה המולקולרי של גבישים בהתבסס על המרחקים בין גרעיני האטומים וצפיפויות האלקטרוניות. עקיפת אלקטרונים בגז יכולה לשמש עבור מולקולות קטנות השרויות במצב צבירה זה. תהודה מגנטית גרעינית ומעבר אנרגיה על ידי תהודה פלואורסצנטית מספקות מידע משלים באשר למרחקים הדדיים, זוויות וזוויות דו-מישוריות, וקישוריוּת מולקולרית. המבנה המרחבי של מולקולות נקבע באופן מיטבי בטמפרטורות נמוכות, כיוון שבטמפרטורות גבוהות יותר הוא מייצג למעשה מיצוע של אוסף מבנים אפשריים. מולקולות גדולות קיימות לעיתים קרובות בתצורות מרחביות יציבות רבות, הסמוכות באנרגיה שלהן על משטח האנרגיה הפוטנציאלית. את המבנה המרחבי המולקולרי אפשר להעריך בדיוק רב גם באמצעות שיטות חישוביות מתחום הכימיה הקוונטית. המבנה המרחבי של מולקולות עשוי להיות שונה במצבי הצבירה השונים: גז, נוזל ומוצק.
ראו גם

מבנה גבישי
מבנה כימי
ליקוי החמה המלא ב-17 במאי 1882

ליקוי חמה מלא התרחש ביום רביעי, 17 במאי 1882. ליקוי חמה מתרחש כאשר הירח עובר בין כדור הארץ לשמש, ובכך מטשטש לחלוטין או חלקית את אור השמש עבור צופה בכדור הארץ. ליקוי חמה מלא מתרחש כאשר הקוטר הזוויתי של הירח גדול מזה של השמש, חוסם את כל אור השמש הישיר והופך את היום לחשוך. ליקוי החמה המלא נראה רק בנתיב צר על פני כדור הארץ, בעוד ליקוי חמה חלקי נראה על פני האזור שמסביב ברוחב של אלפי קילומטרים. ליקוי החמה המלא נראה בבורקינה פאסו, גאנה, ניז'ר, ניגריה, צ'אד, לוב, מצרים (בחלק האפריקאי), תעלת סואץ, מצרים (בחלק האסייתי), מפרץ עקבה, ערב הסעודית, עיראק, איראן, טורקמניסטן, אוזבקיסטן, טדג'יקיסטן, קירגיזסטן, סין וים סין המזרחי. ליקוי החמה המלא החל בבורקינה פאסו והסתיים בים סין המזרחי. הוא נמשך 4.2 ימים לאחר פריג'י (אפסיד ב-13 במאי 1882) והקוטר הנראה של הירח היה גדול ב-0.9% מהממוצע.
תצפיות

קבוצה של עורכי תצפיות שהתאספה במצרים כדי לצפות בליקוי הופתעו מאוד כאשר צפו בפס בהיר ליד השמש לאחר שהחל ליקוי החמה המלא. בצירוף מקרים יוצא דופן, הליקוי התרחש במקביל למעבר פריהליון של שביט קרויץ. אחרת השביט היה נעלם מעיניהם - תיעודו במהלך הליקוי הייתה התצפית היחידה בו. צילומי הליקוי חשפו כי השביט זז בצורה ניכרת במשך דקה ו-50 שניות במהלך הליקוי, כפי שניתן היה לחזות עבור שביט שדוהר על פני השמש במהירות של כמעט 500 קילומטרים בשנייה. השביט מכונה לפעמים תאופיק, על שם תאופיק פאשא, החדיב של מצרים באותה תקופה.
ליקויים קשורים

ליקוי חמה מתרחש כאשר הירח חוצה את הקו הדמיוני המחבר בין מרכזי השמש וכדור הארץ, ומטיל את צלו על כדור הארץ. מכיוון שמישור ההקפה של כדור הארץ סביב השמש נטוי בזווית של 5.15° למישור ההקפה של הירח סביב כדור הארץ, ליקוי חמה יתרחש רק בנקודות החיתוך של שני מישורים אלו. כלומר, בדרך כלל, פעמיים בשנה ולא בכל בחודש. הקו הדמיוני המחבר את שתי נקודות החיתוך הללו נקרא "קו הקשרים" או "קו התְלי" והוא מבצע הקפה שלמה אחת ל-18 שנים ו-11 ושליש ימים (6,585.33 ימים). פרק זמן זה קובע את מחזור הסארוס (Saros) של הליקויים והוא התגלה על-ידי הכשדים לאחר עשרות שנות תצפיות אסטרונומיות.